**Komisionálne skúšky**

**Podľa § 57 Zákona č.245/2008 Z.z. o výchove a vzdelávaní (školský zákon)**

**a o zmene a doplnení niektorých zákonov, v súlade so Školským**

**poriadkom SPŠS Žilina, časť VIII, ods. 4 ., žiak sa klasifikuje podľa výsledkov komisionálnej skúšky :**

a) ak vykonáva rozdielovú skúšku v stredných školách,

b) ak je skúšaný v náhradnom termíne,

c) ak žiak alebo zákonný zástupca požiada o preskúšanie žiaka,

d) ak sa preskúšanie koná na podnet riaditeľa školy,

e) ak vykonáva opravné skúšky,

f) v štúdiu podľa individuálneho učebného plánu v stredných

školách,

g) v prípade oslobodenia žiaka od povinnosti dochádzať do školy,

h) v štúdiu jednotlivých vyučovacích predmetov,

i) pri plnení osobitného spôsobu školskej dochádzky,

j) pri individuálnom vzdelávaní podľa § 24, školského zákona

**Vysvetlenie k možnostiam stanovenia komisionálnych skúšok:**

**a) ak vykonáva rozdielovú skúšku v stredných školách,**

* Žiak vykoná rozdielovú skúšku v prípade prestupu na iný študijný odbor strednej školy, alebo prestupu na inú strednú školu.

**b) ak je skúšaný v náhradnom termíne,**

* **Ak nemožno žiaka vyskúšať a klasifikovať v riadnom termíne v prvom**

**polroku ( žiak má vysokú absenciu zo zdravotných , alebo iných vážnych dôvodov a učiteľ nemá dostatok známok na jeho klasifikáciu)**, žiak sa za prvý polrok neklasifikuje; riaditeľ školy určí na jeho vyskúšanie a klasifikovanie **náhradný termín**, a to spravidla tak, aby sa  klasifikácia mohla uskutočniť najneskôr do dvoch mesiacov po skončení prvého polroka.

* **Ak nemožno žiaka vyskúšať a klasifikovať v riadnom termíne v druhom**

**polroku(z vyššie uvedených dôvodov)**,žiak je skúšaný aj klasifikovaný za toto obdobie spravidla v **poslednom týždni augusta** v dňoch určených riaditeľom školy.

* **Ak žiak skúšaný v náhradnom termíne sa zo závažných dôvodov nemôže zúčastniť, je povinný sa najneskôr v deň konania skúšky ospravedlniť z neúčasti a RŠ mu určí nový termín .**
* **Žiak, ktorý vykoná komisionálnu skúšku konanú v náhradnom termíne s prospechom nedostatočný, môže požiadať o opravnú skúšku.**

**c) ak žiak alebo zákonný zástupca požiada o preskúšanie žiaka,**

* Ak žiak alebo zákonný zástupca žiaka má pochybnosti o správnosti

klasifikácie na konci prvého a druhého polroka, môže do **troch pracovných dní odo**

**dňa získania výpisu slovného hodnotenia alebo klasifikácie prospechu a**

**prospechu a správania žiaka za prvý** **polrok** podľa § 55 ods. 10 školského

zákona, alebo do **troch pracovných dní odo dňa vydania vysvedčenia**

**požiadať riaditeľa školy o vykonanie komisionálnej skúšky;** ak je

vyučujúcim riaditeľ školy, o preskúšanie žiaka možno požiadať príslušný orgán

miestnej štátnej správy v školstve.

* **Výsledok komisionálnej skúšky je konečný.**
* **Preskúšať žiaka nemožno, ak bol v klasifikačnom období z tohto**

**vyučovacieho predmetu hodnotený na základe komisionálnej skúšky.**

**d) ak sa preskúšanie koná na podnet riaditeľa školy,**

* Ak má RŠ podozrenie, že známka nie je adekvátna vedomostiam žiaka, môže nariadiť preskúšanie žiaka.

**e) ak vykonáva opravné skúšky,**

* **Žiak, ktorý má na konci druhého polroka prospech nedostatočný najviac z dvoch povinných vyučovacích predmetov** alebo dosiahol neuspokojivé výsledky v slovnom hodnotení, môže na základe rozhodnutia riaditeľa školy vykonať z týchto predmetov **opravnú skúšku.**
* **Termín opravných skúšok určí riaditeľ školy tak, aby sa opravné skúšky**

**vykonali najneskôr do 31. augusta;**

Žiakovi, ktorý zo závažných dôvodov nemôže prísť vykonať opravnú skúšku v určenom termíne, možno povoliť vykonanie opravnej skúšky najneskôr do 15. septembra, a žiakovi, **ktorý bol za druhý polrok prvý krát klasifikovaný v náhradnom termíne( najneskôr do 15.septembra), možno povoliť vykonanie opravnej skúšky najneskôr do 15. októbra,**

* Žiak, ktorý nepríde na opravnú skúšku a neospravedlní sa, klasifikuje sa z vyučovacieho predmetu, z ktorého mal vykonať opravnú skúšku, stupňom prospechu **nedostatočný.**

**f) v štúdiu podľa individuálneho učebného plánu v stredných školách,**

* Vzdelávanie podľa individuálneho učebného plánu môže na žiadosť zákonného

zástupcu žiaka alebo na základe žiadosti plnoletého žiaka povoliť riaditeľ školy.

* Vzdelávanie podľa individuálneho učebného plánu môže riaditeľ školy povoliť žiakovi s nadaním alebo podľa závažných dôvodov, najmä tehotenstva a materstva. **Individuálny učebný plán môže riaditeľ školy povoliť aj iným žiakom.**
* Súčasne s povolením vzdelávania podľa individuálneho učebného plánu dohodne riaditeľ školy so zákonným zástupcom žiaka alebo s plnoletým žiakom podmienky a organizáciu vzdelávania **podľa individuálneho učebného plánu**, ktoré musia byť v súlade so schváleným školským vzdelávacím programom a sú záväzné pre obe strany.
* **Individuálny učebný plán** vypracuje škola v spolupráci s pedagogickými zamestnancami . Individuálny učebný plán schvaľuje riaditeľ školy.
* **Žiak, ktorý má individuálny študijný plán je klasifikovaný na základe výsledkov komisionálnych skúšok konaných v riadnom klasifikačnom období.**
* Ak žiak chodil priebežne na konzultácie, po dohode s vyučujúcimi jednotlivých predmetov aj odpovedal na hodinách, alebo písal písomné práce a bol hodnotený známkami, na komisionálnej skúške sa priebežné hodnotenie berie do úvahy a len doplňujúcim skúšaním sa mu uzavrie konečná klasifikácia.
* **Ak žiak vykoná komisionálnu skúšku s prospechom nedostatočný, môže požiadať o opravnú skúšku.**

O možnosti vykonať komisionálnu skúšku rozhodne riaditeľ školy na základe žiadosti

žiaka, alebo zákonného zástupcu žiaka. Riaditeľ školy môže povoliť prítomnosť

zákonného zástupcu žiaka na jeho komisionálnom preskúšaní.

Komisia pre komisionálne skúšky má najmenej troch členov.

Komisia sa skladá z **predsedu**, ktorým je spravidla riaditeľ školy alebo ním poverený učiteľ, **skúšajúceho učiteľa**, ktorým je spravidla učiteľ vyučujúci žiaka príslušný vyučovací predmet, a **prísediaceho**, ktorý spĺňa kvalifikačné predpoklady pre príslušný alebo príbuzný vyučovací predmet.

**Výsledok komisionálnej skúšky vyhlási predseda komisie verejne v deň**

**konania skúšky.**

**Organizačné pokyny k priebehu komisionálnych skúšok:**

* **Žiak, alebo jeho zákonný zástupca podá žiadosť o povolenie vykonať**

**komisionálnu skúšku podľa vzorového tlačiva( viď. príloha).**

* **Povinnosťou triedneho učiteľa je :**
* oboznámiť žiakov s postupom a možnosťami vykonania komisionálnych skúšok a **dozrieť na správnosť vyplnenia žiadosti o** **povolenie vykonať komisionálnu skúšku**,
* pripraviť tlačivo(á) Protokol o komisionálnych skúškach, **kde vyplní potrebné údaje o žiakovi** a odovzdá ho (ich) predsedovi skúšobnej komisie,
* Rozhodnutia riaditeľa školy o komisionálnych skúškach založiť do osobných spisov žiaka,
* **písomne oznámiť zákonnému zástupcovi žiaka výsledok komisionálnej skúšky.**
* **Povinnosťou predsedu skúšobnej komisie**  **je :**
* dohliadať na správnosť skúšania, na zapísanie hodnotenia žiaka a na podpisy

všetkých členov komisie do Protokolu o komisionálnych skúškach,

* odovzdať správne vyplnené tlačivo, spolu so **zadaním úloh, kritériami**

**hodnotenia a žiakmi vypracovanými úlohami**, ZRŠ Ing. Okánikovej, ktorá doloží

menovanie komisií a rozhodnutia riaditeľa školy,

Ak je žiak skúšaný **písomne**, a výsledok písomnej skúšky je nedostatočný je

potrebné ho preskúšať **aj ústne** a až potom uzavrieť výslednú známku.

Ak mal žiak vypracovať doma grafické práce, alebo zadania s výpočtami, je

hodnotenie týchto prác zapísané ako **praktická skúška** a žiak je ešte

skúšaný **ústne**, kedy sa k prineseným prácam vyjadruje.

**Praktická skúška sa týka len odborných predmetov.**

príloha

...................................................................................................................................................

*(meno a priezvisko žiadateľa, bydlisko)\**

*\* v prípade neplnoletého žiaka je žiadateľom zákonný zástupca*

V ..................... dňa .............. Riaditeľstvo

Strednej priemyselnej školy stavebnej

Veľká okružná 25

010 01 Žilina

Vec:

**Žiadosť o povolenie vykonať komisionálnu skúšku( komisionálne skúšky)**

Podľa § 57 ods.1 zákona č.245/2008 Z.z. žiadam o povolenie vykonať komisionálnu skúšku z predmetu (komisionálne skúšky z predmetov):

|  |  |  |
| --- | --- | --- |
| P.č. | Predmet: | Vyučujúci: |
| 1. |  |  |
| 2. |  |  |

Meno žiaka: ....................................................................

narodený (*dátum*): ......................................................v (*miesto narodenia*)......................................

bydlisko(*presná adresa)* ...............................................................................................................

trieda: .................................................

študijný odbor/špecializácia........................................................

triedny učiteľ: .............................................................................

Dôvod\*:

\*žiadateľ uvedie jeden z nižšie uvedených dôvodov

a) vykonanie rozdielovej skúšky(rozdielových skúšok) v stredných školách,

b) skúšanie v náhradnom termíne z dôvodu...,

c) žiak alebo zákonný zástupca žiaka žiadam o preskúšanie žiaka z dôvodu...,

d) učiteľ, alebo riaditeľ školy žiada o skúšanie žiaka z dôvodu...,

e) vykonanie opravnej skúšky, nakoľko som bol(a) z daného predmetu hodnotený(á)

prospechom nedostatočný

f) štúdium podľa individuálneho učebného plánu na SPŠS Žilina,

g) oslobodenia žiaka od povinnosti dochádzať do školy,

h) štúdium jednotlivých vyučovacích predmetov,

i) plnenie osobitného spôsobu školskej dochádzky,

j) individuálne vzdelávanie podľa § 24, školského zákona

..............................................

podpis žiadateľa